NaiveNeuron/SloPal huggingface dataset:
P. Pelegrini, poslanec: (2008-07-01):
Národná rada Slovenskej republiky uznesením č. 840 z 15. mája 2008 pridelila návrh zákona na prerokovanie v druhom čítaní vo výboroch do 16. júna 2008 a v gestorskom výbore  do 17. júna 2008, ústavnoprávnemu výboru, výboru pre financie, rozpočet a menu a výboru pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. O predloženom návrhu zákona rokovali výbory nasledovne. Ústavnoprávny výbor rokoval o návrhu 11. júna 2008 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre financie, rozpočet a menu rokoval o návrhu 11. júna 2008 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. A Výbor Národnej rady Slovenskej republiky pre hospodársku politiku uznesením č. 358 z 10. júna 2008 prerokoval návrh a odporučil ho schváliť so zmenami a doplnkami uvedenými v prílohe tohto uznesenia. Časť IV obsahuje celkovo 21 pozmeňujúcich a doplňujúcich návrhov, o ktorých gestorský výbor odporúča hlasovať nasledovne, o bodoch 1 až 21 spoločne s odporúčaním  schváliť ich. Gestorský výbor po prehodnotení stanovísk výborov k návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov (tlač 623), uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83  rokovacieho poriadku odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto  správe. Spoločná správa výborov Národnej rady Slovenskej republiky o prerokovaní návrhu v druhom čítaní bola schválená uznesením č. 370 zo 17. júna 2008. Súčasne ma výbor ako spravodajcu poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, otvorte, prosím, rozpravu.
P. Hrušovský, podpredseda NR SR: (2002-05-14):
vládnom návrhu zákona, ktorým sa mení a dopĺňa zákon č. 385/1999 Z. z. o kolektívnom investovaní v znení neskorších predpisov . Vládny návrh zákona ste dostali ako tlač 1483. Návrh na pridelenie výborom máte v rozhodnutí pána predsedu Národnej rady pod číslom 1682. Prosím teraz, aby z poverenia vlády Slovenskej republiky predmetný návrh zákona uviedol a odôvodnil v Národnej rade pán minister financií František Hajnovič. Pán minister, máte slovo. F. Hajnovič, minister financií SR: Vážený pán predsedajúci, vážená Národná rada Slovenskej republiky, dovoľte mi, aby som v prvom čítaní uviedol vládny návrh zákona, ktorým sa mení a dopĺňa zákon č. 385/1999 Z. z. o kolektívnom investovaní. Zámerom novelizácie zákona o kolektívnom investovaní je predovšetkým upraviť pôsobenie zahraničných subjektov kolektívneho investovania so sídlom v členskom štáte Európskej únie na území Slovenskej republiky a pôsobenie slovenských správcovských spoločností v štátoch Európskej únie na základe práva slobodného poskytovania služieb, teda tzv. európskeho pasu. Uvedené ustanovenia vychádzajú zo Smernice rady č. 85 a nadobudnú účinnosť dňom vstupu Slovenskej republiky do Európskej únie. V záujme dosiahnutia plného súladu s európskou smernicou bolo potrebné v zákone upraviť ustanovenia týkajúce sa informačnej povinnosti strážcovskej spoločnosti, ustanovenia o obmedzení a rozložení rizika a ustanovenia o dohľade. Návrh zákona ďalej spresňuje podmienky na vznik a činnosť správcovských spoločností tak, aby boli plne kompatibilné s uvedenou smernicou Európskej únie. Požiadavky praxe a celosvetový vývoj smerom k rozširovaniu palety nástrojov kolektívneho investovania si vyžiadali rozšírenie typov podielových fondov o fondy peňažného trhu a o fondy investujúce prevažne do podielových listov iných subjektov kolektívneho investovania. Odstraňuje sa tým nedostatok doterajšej úpravy kolektívneho investovania, ktorá znevýhodňovala domáce správcovské spoločnosti oproti zahraničným. Tuzemské správcovské spoločnosti nemohli doteraz vytvárať tieto typy fondov, pričom v zahraničí je to bežná forma kolektívneho investovania. V navrhovanom zákone sa zefektívňuje aj výkon dohľadu nad činnosťou správcovských spoločností v súlade s novým zákonom o dohľade nad finančným trhom, ktorý nadobudol účinnosť 1. apríla tohto roku. Vážení páni poslanci, panie poslankyne, žiadam vás o podporu predloženej vládnej novely a chcem vás požiadať, aby ste súhlasili s jej posunutím do druhého čítania. Ďakujem.
Viskupič, Jozef, poslanec NR SR (2015-04-17):
Mám procedurálny návrh, ktorý zaznel... (Rečník sa odmlčal. Prerušenie vystúpenia predsedajúcou.)
Hrnčiar, Andrej, podpredseda NR SR (2019-09-19):
Dávam slovo spravodajcovi, ktorého určil navrhnutý gestorský výbor. Je tu pán poslanec Ivan? Nie je. Takže, takže chcel som ešte, ale nevadí. Takže prerušujem rokovanie o tomto bode programu a vyhlasujem obedovú prestávku. (Prerušenie rokovania o 11.55 hodine.) (Pokračovanie rokovania o 14.00 hodine.)
Osuský, Peter, poslanec NR SR (2017-06-15):
Ďakujem pekne, pán predsedajúci. No, som ako mnohí v tejto sále pamätníkom televízie, ktorú riadili ľudia typu Darma, Stadtruckera, Kubiša, Nižňanského, ale aj Rybníčka, Hrehu a tak ďalej. Musím povedať, že patrím k tým, ktorí si vedia predstaviť svet bez verejnoprávneho média, televízie a rozhlasu, ale na druhej strane a v tomto zmysle sa teraz, dovolím si parafrázovať Jána Wericha, když už verejnoprávní media máme, tak máme hľadieť, aby nejako vyzerali. A musím povedať, že Václav Mika urobil preto, aby tieto médiá vyzerali lepšie, ako vyzerali, dosť. Na to, že sú vlastne, nepotrebujem veľmi híring, aby som pochopil, že trénera víťazného mužstva nemusím bezpodmienečne prekádrovať a vymeniť. A pokiaľ ide o veľmi nosnú tému, ktorou je verejná voľba, už roky som zástancom verejnej voľby poslancami v Národnej rade v každom jedinom prípade, pretože sme skutočne platení občanmi za to, aby sme zastávali ich názor. Ja som presvedčený, že v tom, čo tu hovorievam, zastávam názory mojich voličov a oni, samozrejme, majú právo posúdiť, či ich zastávam tak, že mi ten hlas opäť dajú. A ja si prajem, aby moji voliči vedeli, koho som im volil za riaditeľa RTVS, a bolo by, samozrejme, na nich zvážiť, či som im vybral dobre. Preto si myslím, že utiekať sa k tajnej voľbe, čo tu je národným zvykom koalície a predtým vládnuceho SMER-u, je rozhodne nie nasledovaniahodné.
Žitňanská, Lucia, poslankyňa NR SR (2015-04-23):
Ďakujem pekne. Nie, na tomto procese naozaj nebolo vôbec nič štandardné, ale musím reagovať. Nie, nie je to predaj podniku. Je to zmena akcionára, keď chcete, aj ekonomického vlastníka a obchodnej spoločnosti, ktorej patrí podnik, a je to úplne, ale úplne normálne a štandardné, a je to úplne v poriadku aj v reštrukturalizácii.
Hrušovský, Pavol, predseda NR SR (2011-10-18):
Hlasujeme o návrhu. (Hlasovanie.) 147 prítomných, 79 za návrh, 63 proti, 5 sa zdržalo. Návrh sme schválili. Prosím ďalší návrh.
Glváč, Martin, podpredseda NR SR (2018-10-19):
S reakciou pán poslanec Dostál.
P. Hrušovský, predseda NR SR: (2004-10-21):
Pristúpime k hlasovaniu o vrátenom zákone ako o celku s odporúčaním gestorského výboru... M. Majdová, poslankyňa: Schváliť.
Gažovičová, Tina, poslankyňa NR SR (2024-01-16):
Ďakujem pekne kolegovi Ledeckému za výborný príspevok a som veľmi rada, že ste upriamili pozornosť tohto pléna na problematiku teda tých rozdielov, nazvem to kriminalitou chudobných vrstiev a kriminalitou tých bohatých a aj upozornenie na to, že naozaj túto vládu začali podmienky vo väzniciach zaujímať, až keď sa ich to nejakým spôsobom začalo osobne dotýkať. Ja by som možno ešte rada spomenula jeden veľmi konkrétny príklad, za čo napríklad u nás najčastejšie chudobní ľudia sa dostávajú do väzenia, a to je za záškoláctvo svojich detí. U nás totiž je trestným činom, aj teda pre rodiča je to trestný čin, ak dieťa má vysoký počet neospravedlnených hodín a máme tu opakovane každoročne prípady, kedy, poviem to na príklade, matka môže mať povedzme alebo rodičia majú päť, šesť detí, maloletých detí, z toho ten možno najstarší, 14-, 15-, 16-ročný chalan alebo baba už sa rozhodne, že na tú školu kašlú, začnú sa mu kopiť neospravedlnené hodiny a tento štát namiesto toho, aby naozaj intenzívne investoval do sociálnej práce s tou rodinou a zabezpečil teda lepšie podmienky pre tú rodinu, tak jedného z tých rodičov dá do väzenia. A tie zvyšné maloleté deti, o ktoré sa tí rodičia možno aj naozaj plnohodnotne starali, tak vlastne zostanú bez jedného zo svojich zákonných zástupcov, často možno jediného, nie vždy sú tam dvaja rodičia prítomní, a toto je napríklad pre mňa jedna z takých absurdít nášho trestného systému, ktorý by sme mali riešiť a nie odpúšťanie korupcie. Ďakujem pekne.
Vaľová, Jana, poslankyňa NR SR (2011-07-08):
Ďakujem veľmi pekne, pán predsedajúci. Pán kolega Horváth, no samozrejme, že 50 % ľudí by privítalo jednoduchší Zákonník práce, ja o tom bude rozprávať aj teda nie o tejto štatistike, ale vo svojom príspevku. Tak ako to povedala pani Čambáliková, podľa sociologičky pani Čambálikovej zo Slovenskej akadémie vied by mal Zákonník práce upraviť základný sociálny štandard a viac rozšíriť priestor na sociálne vyjednávane, ale iba vtedy, ak bude podmieňujúca silná odborová organizácia. A vy tu zase v tomto Zákonníku uvádzate úplne opačne a snažíte sa presadzovať nie silnú odborovú organizáciu, ale zamestnanecké rady, ktoré nemajú právnu subjektivitu a ktoré nemajú právnu záväznosť. Čiže nemôžu vyjednávať a ich zmluvy teda nemôžu byť právne záväzné. Čiže treba si povedať a treba možno aj rozumieť veciam, o ktorých rozprávate, pretože jedna vec, o ktorej rozprávate, vylučuje druhú vec. Rovnako by som chcela povedať, že ak rozprávame o odboroch, tak treba povedať, že na Slovensku a podľa pána Blahu asi len 35 % domácich firiem má vyššiu kolektívnu zmluvu, kým v škandinávskych krajinách takmer každá. Napríklad v Dánsku síce majú veľmi krátku výpovednú lehotu, ale odstupné a dávky v nezamestnanosti sú niekoľkokrát vyššie ako u nás. Takže zase treba povedať, čo chceme docieliť. Ak chcete zjednodušiť Zákonník práce, tak potom musíme posilniť odbory, pretože práve tieto odbory musia za týchto zamestnancov vyjednávať so zamestnancami a musia posilniť teda ich práva alebo presadiť. A nepovažovala by som, že odbory sú vždy spojené s nejakou stranou. Ronald Reagan bol republikán, a keď si spomínate, bol to riaditeľ odborov, riaditeľ filmových odborov. Ja si myslím, že nie je to o tom, či je politická strana taká alebo taká, ale je to o tom, ktorá strana chce pre ľudí lepšie podmienky, pretože odbory sú tu preto, aby pre ľudí priniesli lepšie podmienky, lepšie podmienky na zamestnávanie. Čiže aj republikán mohol byť predseda odborov a nič sa nedeje. Čiže nespájajme politické strany, ale spájajme úmysly. Ďakujem.
Kollár, Boris, predseda NR SR (2023-02-16):
Chýbali nám poslanci, hej. Ďakujem pekne za vysvetlenie. Pani poslankyňa Brisudová, nech sa páči.
Pellegrini, Peter, predseda NR SR (2015-09-16):
Pán poslanec Bagačka.
Bašistová, Alena, poslankyňa NR SR (2019-09-10):
Ďakujem veľmi pekne za slovo. Ako si správne povedala, pani poslankyňa, tak problematika prepojenia zdravotnej starostlivosti a sociálnych služieb sa tu rieši nie posledné štyri roky, ale niekoľko rokov aj dozadu, takže to ani nesúvisí s tým, aká vláda je pri moci, ale skôr s problematikou legislatívy ako takej a následne financovania. Kým v sociálnych službách je to financovanie rozbité do viacerých zdrojov, cez ministerstvo, VÚC-ky, mestá, obce a tak ďalej a máme jediný zákon, 448, tak pri zdravotnej starostlivosti máme financovanie cez zdravotné poisťovne. Čiže to je nosný kameň úrazu, ktorý dodnes ešte nebol vyriešený, a predpokladám, že aj na tom bol problém pri zákone, ktorý si spomínala, o dlhodobej starostlivosti. Súhlasím s tým, že pri množstve temer 3-tisíc obcí je množstvo aj malých, ktoré by sa ale mohli spájať. A poznám aj prípady v okolí Rožňavy, kde sa spojili obce. A majú aj spoločný komunitný plán a ten je dôležitý, ako je nastavený, a potom následne aj jeho kontrola. A pokiaľ hovoríš o kvalite, ja som to spomenula aj na našom dnešnom výbore. Ja pevne verím, že to navýšenie finančných prostriedkov aj sa odrazí v kvalite poskytovaných služieb o neverejných poskytovateľov a pevne verím, že sa nebude navyšovať hlavne poplatok pre klientov v konečnom dôsledku. Ďakujem.
B. Bugár, podpredseda NR SR: (2005-05-18):
Dávam slovo spravodajkyni, ktorú určil navrhnutý gestorský výbor pre sociálne veci a bývanie, poslankyni Kláre Sárközy. Nech sa páči, pani poslankyňa.
Migaľ, Samuel, poslanec NR SR (2024-02-23):
Ďakujem pekne za slovo. Ja vnímam túto diskusiu o tri-šesť-trojke možno z takého širšieho pohľadu. Pán Grendel, vy ste sedeli tu v tomto parlamente, keď ste mali ústavnú väčšinu a mohli ste s týmto § 363 niečo urobiť. Tak ja sa pýtam, kde ste boli to minulé obdobie, že sa vám nepodarilo tento strašiak, ktorým vy označujete tri-šesť-trojku, nejakým spôsobom zmeniť alebo zrušiť. Čo sa týka pána kolegu Šipoša, ktorý tu hovoril o generálnom prokurátorovi, vy ste si zvolili, vy ste si zvolili pána gen... (Reakcie z pléna.) Môžete ma nechať dohovoriť, pán Šipoš? Môžete ma nechať dohovoriť, prosím vás, ja som vám do reči neskákal. Prosím vás, nevykrikujte tu. (Prerušenie vystúpenia predsedajúcim.)
Benčík, Ján, poslanec NR SR (2022-02-25):
Pán poslanec Susko, mňa teda na minulej schôdzi jeden váš kolega obvinil, že žijem vo virtuálnom priestore, keď som tam čítal nejaké vyhrážky a že sú to len také bezvýznamné nejaké akoby pletky z internetu, ktoré tam píšu anonymní ľudia. Nuž nie sú to len bezvýznamné pletky a na internete sa toho odohráva dosť a ja žijem naozaj nielen vo virtuálnom, ale aj v reálnom svete, a preto môžme povedať, že sa tam šíria veci, ktoré sú potenciálne, ale aj aktuálne nebezpečné, napríklad hoaxy týkajúce sa pandémie (zaznievanie gongu), jej popieranie, vyzývanie na nedodržiavanie všetkých protipandemických opatrení, výzvy proti očkovaniu. Tieto veci nepochybne zavinili aj u nás smrť niekoľko stoviek, minimálne stoviek a tisícov našich spoluobčanov. Ale ešte nebezpečnejšie sú hoaxy (zaznievanie gongu) týkajúce sa šírenia proputinovskej propagandy, šírenia rôznych nezmyslov, či už užitočnými idiotmi, alebo rovno platenými trolmi či trolími hniezdami, ktoré existujú určite nielen v okolitých krajinách, kde už boli odhalené, ale určite takí existujú u nás. A ja si myslím, že je naozaj najvyšší čas, päť minút pred dvanástou, ak nie päť minút po dvanástej proti nim zasiahnuť.
Laššáková, Jana, podpredsedníčka NR SR (2015-05-12):
S reakciou pán poslanec Kaník. Nech sa páči.
Mizík, Stanislav, poslanec NR SR (2017-12-07):
Ďakujem za slovo. Pán Marosz, vážený kebabový špión, tak toto bolo viac na tlačovku ako na rozpravu. Tam ste si mohli vyrovnávať účty a krivdy. Zabudnutý doplňovák vašej kolegyne tam patril, aj keď nechápem, zabudnúť na doplňovák, no ale stáva sa. Ďakujem za slovo.
J. Senko, poslanec: (2007-10-29):
Pán poslanec, vy narábate s podpismi 150 000 ľudí, ktorí sa podpísali pod petíciu. Ja si tento názor ľudí vážim. Je to slobodná vôľa občanov, ktorou vyjadrujú svoj názor. Neviem, či ste zaregistrovali, že v predchádzajúcom období tu bola vôľa takmer vyše 300 000 občanov, ktorí sa tiež podpísali na istú petíciu, ktorou vyjadrovali nespokojnosť predovšetkým v období, keď ste začali realizovať zdravotnícku reformu aj sociálnu reformu. Vtedy vám táto demokracia vadila. Nerozumiem, prečo teraz touto formou vy proklamujete, že my ideme proti vôli týchto ľudí. No vôbec to tak nie je. Myslím si, že už pán Zvonár v predchádzajúcom vystúpení dopoludnia vám hovoril o tom, že všetko to, čo obsahuje petícia, zákon, ktorý sme minulý týždeň schválili, má vo svojom obsahu. A istým spôsobom tak napĺňame aj vôľu, ktorá bola v petícii zohľadnená. Ďakujem.
P. Paška, predseda NR SR: (2008-03-28):
(Hlasovanie.) 136 prítomných, 76 za, 60 proti, nikto sa nezdržal, hlasovali všetci. Konštatujem, že sme postúpili návrh do druhého čítania.
Bugár, Béla, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 129, za 76, zdržalo sa 46 poslancov, nehlasovali 7. Konštatujem, že návrh bol schválený. Ďalej.
P. Hrušovský, predseda NR SR: (2004-12-15):
Otváram rozpravu o tomto bode programu. Do rozpravy sa neprihlásil písomne žiaden poslanec. Pýtam sa, či sa chce prihlásiť do rozpravy niekto ústne. Nie. Preto vyhlasujem rozpravu za skončenú. Ďakujem pánovi ministrovi za uvedenie návrhu. A poprosím teraz pána poslanca Horvátha, aby sa pripravil ako poverený poslanec výboru pre sociálne veci a bývanie k informácii o vládnom návrhu zákona o nelegálnej práci a nelegálnom zamestnávaní a o zmene a doplnení niektorých zákonov , ktorý prerokúvame ako tlač 951 a ktorého uvedenie prednesie teraz pán minister práce, sociálnych vecí a rodiny Ľudovít Kaník. Nech sa páči.
Jurzyca, Eugen, minister školstva, vedy, výskumu a športu SR (2011-09-14):
Pokiaľ ide o protesty učiteľov, tak aj mňa prekvapuje, prečo k nim dochádza práve teraz, keď je jasné, že učitelia po výnimke, ktorú mali zo šetrenia tento rok, budú mať aj na budúci rok výnimku a ich platy narastú v priemere o 5,7 %. A pokiaľ ide o učebnice, tak tam takisto premiérka nemá nič spoločné, takisto ako súčasné vedenie rezortu nič spoločné s tým, že v minulých rokoch učebnice v školách chýbali. Už som to aj mediálne, už sme teda zverejnili, že v minulých rokoch koncom septembra bola k dispozícii na školách jedna učebnica, prípadne nula reformných učebníc, tento rok by to malo byť okolo 20 učebníc. Takže opäť zdedený problém. A keď už, tak to môžte vyčítať ministrovi školstva, premiérka absolútne s týmto nijako nesúvisí. Ďakujem za pozornosť.
Počiatek, Ján, poslanec NR SR (2011-09-13):
Ďakujem za slovo. Celé to obdobie pred voľbami ste sa tu tvárili, že všetko je to len o výdavkoch, a ako som to počúval vo vašom príhovore, tak stále to tvrdíte. Treba si uvedomiť, že tie výdavky sú viac-menej v tomto roku rovnaké, ako boli minulý rok, a to ste ešte pri tom druhý polrok 2010 rozbehli ostošesť, čiže aj to porovnanie je skreslené. A je úplne jasné, že to nebolo o výdavkoch, tak ako ste tu pred voľbami tú atmosféru navodili. Deficit sa znížil najmä cez príjmovú zložku tým, že ste jednoducho zdvihli dane, odvody a poplatky a zaplatia to v konečnom dôsledku obyvatelia. A tiež čiastočne sa vylepšili čísla vďaka oživeniu ekonomiky. To ale dnes už všetko vyzerá úplne ináč. A vieme veľmi dobre, ako ste na tom so skladaním rozpočtu. Klesá vám rast a môže sa stať, že vám príjmy vypadnú ešte vo väčšom množstve ako teraz a ten deficit, samozrejme, bude vyzerať úplne ináč. Je úplne evidentné, že vy zadlžíte Slovensko oveľa viac ako vláda Roberta Fica už len v tom porovnaní 10,2 mld. ku 12,6. A to 12,6 je v prípade najoptimistickejšieho scenára, čiže minimálny nárast dlhu z vášho pohľadu. A keďže prognóza rastu je už úplne iná, ako ste pôvodne plánovali, tak to určite bude viac a nebude dlh na konci vášho obdobia 46 %, ako prognózuje aj Komisia, ale možno až 48 %. Čiže ten nárast dlhu je tu evidentný a vôbec ste to zadlžovanie nezastavili, ako vy tu tvrdíte. A fascinujúce je a dôkazom aj toho je, že ste sa vy tvárili, že kríza nikdy neexistovala, bolo aj vami navrhované pred voľbami opatrenie, ako bolo zníženie daní a predĺženie vyplácania podpory v nezamestnanosti. Teraz zjavne už takéto opatrenia nenavrhujete.
Laššáková, Jana, podpredsedníčka NR SR (2015-04-24):
Pán poslanec Přidal, nech sa páči.
P. Hrušovský, podpredseda NR SR: (2001-10-30):
(Hlasovanie.) Prítomných je 104 poslancov, za návrh 35, proti 38, zdržalo sa 28,  nehlasovali 3. Návrh sme neschválili.
Žiga, Peter, podpredseda NR SR (2023-11-29):
Pán poslanec, reagujte na pána Grendela.
P. Hrušovský, predseda NR SR: (2004-10-27):
spoločnosti pre diaľnice a cesty pre motorové vozidlá. Pán minister, nech sa páči, máte slovo.
Figeľ, Ján, podpredseda NR SR (2015-03-17):
Na vystúpenie pána poslanca Brixiho je jedna faktická. Nech sa páči, Martin Poliačik.
Baláž, Vladimír, poslanec NR SR (2024-10-29):
Ďakujem pekne. Myslím, že to kolega Stachura celkom dobre zhodnotil. Ja sa chcem vrátiť, to ma vyprovokovalo, tie anestéziologické ambulancie, lebo chcem, aby to tu zaznelo teda. Ja som sa o tomto veľa debatoval, tá debata tu už bola dlhodobo. Tu si treba uvedomiť, že keď tie ambulancie nemáme, tí pacienti musia tú nemocnicu navštevovať a keď sú operovaní niekde v centre, musia prísť z iných krajov, proste sa nám predlžuje hospitalizácia, resp. ich náklady na cesty. Anestéziologické ambulancie budú mať výhodu v tom, že budú zazmluvnené poisťovňami len na tie výkony, ktoré majú byť, tak si nemyslím, že by tam mal nejaký veľký nárast existovať. Takže ja som na tejto strane podporovateľ toho, len, samozrejme, treba ustriehnuť tie náklady z hľadiska, z hľadiska toho, týchto, ich výkonu tej anestéziologickej ambulancie. Ale v zásade ďakujem za to, to bolo celkom priaznivé zhodnotenie, ja ešte v ústnej rozprave vystúpim k pár bodom. Ďakujem.
Hlina, Alojz, poslanec NR SR (2014-11-08):
Ďakujem veľmi pekne. Ja som zvedavý, ako sa to bude vyvíjať, lebo naozaj aj Tóra, aj Biblia sa dá študovať roky. A otázka stojí, či aj kolegovia po vás znova s tým začnú od Adama, hej, lebo to bol Genezis na 95 % proste, viete, pán kolega, ak vám nezáleží na Ferovi, ja som tu spomenul Fera z Oravskej Lesnej, ale aj Janovi z Hriňovej aj z Dunajskej Lužnej, neviem hocikom z hocikadiaľ. Proste chcú hovoriť. Alebo aj preto to tu je, že ste to prekonali. Prešli ste určitý Rubikon, prešli ste za určitú hranicu. Proste je to moc. Máte pocit, že ste to vybavili. Viete, to je to vaše hrdinstvo, to je to smerácke hrdinstvo, že tu očiernite dievčatá, panie, slečny, pričom ani neviete, ktorá z nich to vlastne povedala. To je to hrdinstvo od vášho predsedu, ktorý obetuje ženy, ktoré vám držia chrbát. Chúďatá ženy vám držia chrbát a vy ich odstrelíte ako prvé. To je to vaše hrdinstvo, pán kolega. Viete, o hrdinoch sa točia filmy. Prosím vás, dalo by sa na Slovensku natočiť Statočné srdce? Prosím vás, s kým to bolo? Rozumiete tomu. To je presne to. To je tá naša predstava o tom. Toto je vaše hrdinstvo, že do prvej línie obetu ste hodili, ako psom ste hodili tie dve chúďatá? To je to vaše hrdinstvo? A teraz tu hovoríte, ako ste to vyriešili? A koho prikrývate? Spomínali ste november 1989. Pán kolega, čo je to, koho prerástol mozog slaninou, keď niekto napchá oslavy 17. novembra na predražený štadión Širokého, do budovy, ktorá je stavebne prepojená s budovou hotela, ktorý tam, mimochodom, vyrástol? A viete, kto tam v kancelárskej časti sedí? Je to firma Medical Group, tá firma, ktorá je spojená s cétečkom. A vy ste tam chceli nahnať detiská, aby vám tam pili pivo v tých Širokého bufetoch a ešte sa tam chceli z VIP lóže producírovať tak, ako oslavujete 17. november. No nikto vám to neuveril. To je už prerastené... (Prerušenie vystúpenia časomerom.)
Štefanov, Igor, poslanec NR SR (2011-10-11):
Ďakujem za slovo. Ja by som chcel len jednu vec, pán kolega Brocka, vy ste niekoľkokrát zopakovali, ako máte na viac a že by sa v Bruseli mohli učiť, ako vy pripravujete rozpočet. Neviem, či v Bruseli by boli zrovna zvedaví na takéto rozprávky, ale keď ste začali, tak by ste nám ešte mohli porozprávať aj tú o úplatkárskej afére priamo v kancelárii premiérky, či o biznise so služobnými zbraňami na vnútre, alebo uniformami, a možno niektoré ďalšie. Čiže ja by som bol opatrný v tých vyjadreniach, čo by sa od nás Brusel, alebo od vás, mal učiť a čo nie. Ďakujem pekne.
E. Angyalová, poslankyňa: (2002-12-12):
Z uznesenia Výboru Národnej rady Slovenskej republiky pre financie, rozpočet a menu, ktorý návrh rozpočtu Národného úradu práce na rok 2003 prerokoval, vyplývajú tieto zmeny: zníženie správneho fondu o 70 581 tisíc korún a zvýšenie základného fondu o tú istú sumu s odporučením gestorského výboru schváliť ho.
Jurinová, Erika, podpredsedníčka NR SR (2013-05-31):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa prihlásil jeden pán poslanec. Uzatváram možnosť prihlásiť sa. Nech sa páči, pán poslanec Novotný, máte slovo.
Valášek, Tomáš, poslanec NR SR (2020-05-19):
Vďaka, pán predsedajúci. Chcel som poďakovať poslancovi Drdulovi za jeho vystúpenie a len veľmi krátko podporiť v jednom dôležitom bode. Hovoril tu o medzinárodnej legislatíve, ktorá sa bude vzťahovať aj na Slovensko, ktorá by mala zlepšiť podmienky pre ľudí so zdravotným postihnutím. Ide konkrétne aj o európske normy, pardon, smernice, ktoré boli v tomto smere schválené. Máme ešte niekoľko rokov na ich transpozíciu do slovenskej legislatívy, ale chcel som aj z titulu funkcie predsedu európskeho výboru sľúbiť, že budeme aj ako výbor prísne dozerať na to, aby táto lehota nebola zmeškaná. A chcem v tejto veci poprosiť aj pani komisárku v jej prítomnosti, aby aj do svojich budúcich správ zahrnula správu alebo také hlásenie o tom, čo sa podniká v tejto oblasti, či sú príslušné európske smernice postupne transponované do slovenskej legislatívy, lebo považujem to za dôležité presne z tých príčin, ktoré pomenoval či poslanec Drdul dnes, alebo ešte moja kolegyňa Janka Žitňanská v piatok. Ďakujem vám.
Taraba, Tomáš, poslanec NR SR (2022-09-30):
Dobre, ja ho sťahujem teda z rokovania.
Paška, Pavol, predseda NR SR (2013-01-30):
Hlasujeme. (Hlasovanie.) 140 prítomných, 89 bolo za, 51 sa zdržalo. Návrh zákona do druhého čítania sme schválili. Ďalej.
I. Mikloš, poslanec: (2007-09-14):
Pani poslankyňa Nachtmannová, keďže pani poslankyňa Rosová hovorila o zákone, ktorý sa pripravuje, tak už z toho je zrejmé, že nehovorila o minulosti, ale že hovorila o súčasnosti a budúcnosti. Keď som ja hovoril o tom, ako financujete školstvo v roku 2007, tak z toho je evidentné, že som nehovoril o minulosti, ale že som hovoril o súčasnosti. Keď som hovoril o tom, že treba podporiť tento zákon, aby sa zlepšil systém toho fungovania, tak som zjavne hovoril o budúcnosti, a nie o minulosti. Vy a vaši kolegovia ste tu neustále hovorili o minulosti, o privatizáciách, čo ja viem o čom všetkom, ešte o tom, prečo za posledných osem rokov tento zákon nebol schválený. Pani poslankyňa Gabániová, škoda, že ste nepovedali, odkiaľ ste čerpali to, čo ste povedali. Zrejme predpokladám, že to bol týždenník Slovo. Áno, nemáme zďaleka ešte v tejto oblasti situáciu takú, akú by sme si ju predstavovali. Ale my sme niečo preto robili. My sme urobili práve reformy, ktoré zdvihli ekonomiku a vytvárajú predpoklady na to. A naštartovali sme program Minerva. Kde je program Minerva dnes? Ako je financované školstvo za prvý rok vašej vlády napriek tomu, že štát má rekordné príjmy a že ekonomika rekordne rastie? Takže my sme pre to niečo urobili, a to napriek omnoho ťažším podmienkam, v ktorých sme existovali, na rozdiel od vás, na rozdiel od vás, čo prejedáte budúcnosť, čo jednoducho ohrozujete úspešnú budúcnosť Slovenska práve preto, že nevenujete dostatočnú pozornosť vzdelaniu, vede, výskumu a vzdelanostnej spoločnosti. Pán poslanec Petrák, no dovedené ad absurdum vo vašej logike by potom bolo, no dobre, tak potom tam nedajme nič. Pán Petrák, ja som povedal na číslach, ako rástol podiel verejných výdavkov na HDP počas našej druhej vlády aj na vysoké školy, aj na vedu a ako klesá teraz. Ja nehovorím, že to znamená, že netreba tam dávať, hovorím len, že ten výsledok nie je taký... (Vystúpenie prerušené časomierou.)
Laurenčík, Milan, podpredseda NR SR (2021-12-09):
Ďakujem, pán poslanec. Prosím, zaujmite miesto pre spravodajcov. A teraz otváram rozpravu, do ktorej som dostal písomnú prihlášku, za klub SMER sa prihlásil pán poslanec Ladislav Kamenický. Ešte predtým do rozpravy chce pán navrhovateľ, pán minister financií, nech sa páči.
Madej, Róbert, poslanec NR SR (2016-12-06):
Pán predsedajúci, dajte, prosím, hlasovať o zákone ako o celku.
M. Fronc, minister školstva SR: (2003-10-23):
Vecne si dovoľujem urobiť pár poznámok k rozprave, ktorá tu zaznela, aj k niektorým veciam a pokladám za dôležité, aby sme ich upresnili. V súvislosti so vznikom univerzity a s postupom, ktorý bol urobený, som presvedčený, že celý postup je v súlade so zákonom. Pokiaľ hovoríme o vyjadrení Akreditačnej komisie, zákon hovorí o tom, že Akreditačná komisia sa vyjadruje k zriadeniu. Vláda nezriaďuje univerzitu, vláda dáva návrh. Čiže vyjadrenie Akreditačnej komisie – a je to aj právna analýza urobená, ktorú som si nechal od právnikov urobiť – hovorí, že to vyjadrenie má byť pred zriadením, pred aktom zriadenia, ktorý urobí Národná rada. Takisto nie je pravdou, že Akreditačná komisia musí povedať áno alebo nie. Zákon hovorí, že sa vyjadruje. A ja by som tu rád zdôraznil, že Akreditačná komisia veľmi zodpovedne a veľmi vyvážene hodnotila návrh. A máte nakoniec možnosť a mali ste možnosť sa s týmto návrhom zoznámiť. Chcem povedať, že asi nie je vcelku objektívne, tak ako sa tu rozprávalo, vyberať len jednostranne fakty zo záveru Akreditačnej komisie. Treba vyjadrenia Akreditačnej komisie brať ako celok. K tomu, že žiaden odbor nie je akreditovaný, nemôže byť akreditovaný odbor. Akreditačná komisia môže vyjadriť len svoj názor, ako tie odbory budú mať nádej byť alebo nebyť akreditované. Študijný odbor môže byť akreditovaný až po zriadení príslušnej vysokej školy. Inak sa to robiť nedá a takto to ukladá zákon. Upresnil by som ešte raz omyl v číslach, ktoré mal pán poslanec Mikolaj. Hrubý domáci produkt robí približne, pokiaľ si pamätám, v roku 2002 1 160 mld., čiže desatina percenta z HDP, o ktorej tu bola reč a ktorá v posledných rokoch predstavovala nárast rozpočtu na vysoké školy, je čosi viac ako jedna miliarda, a nie 100 miliónov. Na otázku, ktorá bola položená v rozprave. K návrhu je priložený aj harmonogram a aj to, ako bude postupne narastať počet študentov. Čiže ak sa na tú tabuľku pozriete, je predpoklad, že v jednotlivých rokoch bude postupne narastať počet študentov na univerzite po 300 poslucháčoch. Čiže vychádzame z tohto počtu, a nie ako zaznelo, že tam bude nejaký počet 14 poslucháčov a podobne. Čiže chcel som k týmto skutočne len nepresnostiam, ktoré zazneli, sa vyjadriť. Vcelku dovolím si oceniť z toho pohľadu, že pán poslanec Krajči aj urobil analýzu a povedal to, čo všetko ministerstvo školstva robí, možnože inokedy vôbec nezaznie to, čo ministerstvo školstva robí, takže to z tohto pohľadu, myslím si, bolo dobré, že sme si niektoré veci mohli aj takto vypočuť. Ďakujem, pán predsedajúci.
Glváč, Martin, podpredseda NR SR (2019-10-18):
Pán poslanec Budaj.
Paška, Pavol, predseda NR SR (2014-09-09):
Pán poslanec Bugár.
Raši, Richard, poslanec NR SR (2011-09-14):
Ďakujem pekne, pán predseda. Pán minister, naozaj to vaše vystúpenie bolo sčasti aj príjemným osviežením. Chcel by som sa ale spýtať, zrejme keď ste zbadali pod našimi šatami kliny, tak asi nás sledujete. (Smiech v sále.) Ja vám chcem povedať, že to, čo sa vám zdá ako klin v našej mužskej časti, nie sú kliny (Smiech v sále.) A dámy z nášho klubu majú tak dobré postavy a nosia obtiahnuté šaty, môžu si to dovoliť, čiže im by ste kliny určite zbadali. (Smiech v sále.) Ďakujem pekne.
Taraba, Tomáš, poslanec NR SR (2022-02-25):
Pán Dostál, keď počúvam slovo škodlivý obsah, opozícia tu nedávno mala zákon, aby na školách naše deti mali iba zdravú stravu a nemohli jesť škodlivý obsah v potravinách a SaS to vtedy nepodporila, lebo ste povedali, že veď ľudia sú slobodní. A teraz nám tu idete predstaviť nejaký návrh, ktorý je ešte horší, ako bol ten pôvodný, lebo vlastne vy ste teraz povedali, že vám ide o to, zlikvidovať bez ohľadu na dezinformácie čokoľvek a stačí vám to do 30. júna. Áno, presne tak. Potom si to predĺžite naďalej, veď tak ste to ukazovali aj pri všetkých tých covid opatreniach, že stále, stále dokola to isté. Takže vy nám tu teraz podsúvate, že vlastne máme byť radi, lebo vy ste prišli s tým, že vy chcete masívne porušovať slobodu slova na Slovensku iba do 30. júna teraz. Tak teraz nám to dajte do 30. júna úplne plošne, masívne, urobme to poriadne. Vyčistíme trh pre tie naše médiá liberálne, ktoré strácajú podiel na trhu. Cez nás je tu objednávka, teda cez vás, aby ste im vyčistili trh a do 30. 6. urobíme taký frontálny útok a vlastne nám to schváľte, pretože je to kompromis, lebo v opačnom prípade tu budeme gniaviť tie médiá až do konca tohto roka. No robte si, čo chcete, robte si, čo chcete, schváľte si to, ako chcete, ľudia vás majú tak či tak plné zuby, nájdu si úplne iné technické možnosti, nezavrete im ústa. Nepodarilo sa to komunistom 45 rokov a nepodarí sa to ani vám!
Hrnčiar, Andrej, podpredseda NR SR (2016-09-23):
S reakciami na faktické poznámky pán poslanec Viskupič.
Žiga, Peter, podpredseda NR SR (2024-09-26):
Vyhlasujem obedňajšiu prestávku, budeme pokračovať o štrnástej hodine hodinou otázok a v prvom čítaní o predmetných zákonoch budeme rokovať o pätnástej hodine. (Prerušenie rokovania o 12.15 hodine.) (Pokračovanie rokovania o 14.00 hodine.)
Šudík, Tomáš, poslanec NR SR (2023-02-02):
Ďakujem za slovo. Tak možno to číslo bolo prestrelené, ale musel som ho aj kontrolovať, tak tak je to v jednom blogu zapísané a okrem toho hovoria, že je to jedna tretina pracujúcich ľudí v nedeľu, hej, že v rámci, takže jedna tretina ľudí by prišla o prácu, ale viete, čísla asi má ministerstvo financií adekvátnejšie a lepšie. A ku pánovi Kuffovi, ja som nehovoril, že oni pracujú len v nedeľu, oni aby si vytvorili dostatok, dostatočnú finančnú rezervu, pracujú aj tú sobotu, nedeľu, občas aj v piatok poobede. Keďže v dnešnej dobe sú internáty až nie také celkom lacné, ani tá strava a tie náklady aj na toho študenta sú z roka na rok väčšie, keďže rastú tie potraviny aj energie a všetko v tomto. Takže ja by som aj hľadal práve nejaký kompromis ako pomôcť tým mladým ľuďom a hovoril som, aká je situácia v Poľsku. Pretože poviem, že Poľsko je náš sused, kde majú oveľa lepšie podmienky pre tých mladých ľudí, ktorí si dokážu tí študenti zarobiť. A tí študenti sú napríklad aj podľa prieskumu v Poľsku oveľa šťastnejší, že dokážu sami prirobiť, hoci iba v sobotu, na svoj život, aby mohli ďalej fungovať, pretože majú oveľa menšie daňové zaťaženie, aké máme na Slovensku. Na Slovensku nebolo pre študentov do roku 2015 vôbec zmenené a inflácia pokračuje. Tak sa skúsme na to pozrieť.
Beluský, Martin, poslanec NR SR (2022-05-06):
Ďakujem za slovo. Pán poslanec Cmorej, asi ako opozičný poslanec by som asi mal mať radosť, že tu v koalícii proste to medzi vami vrie, ale priznám sa, že nemám, lebo práve pri tomto spore sú rukojemníci nielen súčasní, ale hlavne teda tí budúci dôchodcovia, čo mňa teda osobne mrzí, že rokujeme o dôležitom zákone, a v tej koalícii nemáte to úplne vyjasnené, tie postoje ani ten ďalší postup. Vy ste dali, dali ste nejaké alternatívy, aj ste teda hovorili nejaké konkrétne veci, len ma mrzí, teda že to nebolo ešte pred týmto prvým čítaním, ale v poriadku, však na to máme v parlamente čítania, takže budem zvedavý, ako sa to bude ďalej vyvíjať. Možno úplne ideálne by bolo z pohľadu tej dlhodobej udržateľnosti vrátiť sa do roku 2018 a potom tam pridávať nejaké ďalšie zmeny alebo nadstavby ako ten rodičovský bonus a podobne. Vy ste hovorili o tom ústavnom zákone hlavne kvôli tomu, aby sa v budúcnosti, to nebolo jednoduché zmeniť. Ja s tým, samozrejme, súhlasím, ono najhoršie je pri tých dôchodkoch v I. aj II. pilieri sú tie neustále zmeny a to by sa dalo vyriešiť práve nejakým, nejakou dohodou cez celé politické spektrum, teda aj opozícia, potom v budúcnosti by podľa mňa nebol nejaký záujem o nejaké ďalšie zmeny. Tiež ste spomínali nejaký návrh SaS-ky, tiež by ma zaujímalo, či by ste vedeli nejaký takýto návrh poslať, že ako to vlastne vy navrhujete, aby sme si to vedeli naštudovať. Trošku vás poopravím, lebo ste hovorili, že tento návrh, že tých najbližších 13 rokov zhoršuje udržateľnosť a potom ju zlepšuje, ale tá udržateľnosť, ona sa vlastne nemení, lebo ona je daná vlastne už tou legislatívou, ono sa mení len ten záťaž na verejné financie. Ak sa mám ešte vyjadriť k tomu rodičovskému bonusu, ja s tým nemám osobne nejaký zásadný problém, ale vadí mi to nekrytie tých výdavkov alebo výpadku výpadkov... výpa... výpadku tých výdavkov, teda príjmov samospráv... (Prerušenie vystúpenia časomerom.)
Žiga, Peter, podpredseda NR SR (2024-02-15):
S reakciou na faktické poznámky pán poslanec Dostál.
Žiga, Peter, podpredseda NR SR (2024-09-13):
Pán poslanec Dostál.
Paška, Pavol, predseda NR SR (2014-04-02):
Pán poslanec bol ostatný v rozprave. Vyhlasujem rozpravu za skončenú. Pán navrhovateľ? Nie. Pán spravodajca, chcete ešte k rozprave niečo? Nie. Ďakujem pekne. Prerušujem rokovanie o tomto bode programu. Budeme pokračovať návrhom pánov poslancov Viliama Novotného a Ľudovíta Kaníka na vydanie zákona č. 580 o zdravotnom poistení. Je to tlač 914. Poprosím pána poslanca Viliama Novotného, aby uviedol návrh. (Rokovanie o návrhu poslancov Národnej rady Slovenskej republiky Viliama Novotného a Ľudovíta Kaníka na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 914.)
Fico, Robert, poslanec NR SR (2022-02-15):
Pán predseda, keďže máme záujem urobiť krátke dvojminútové vyhlásenia pred hlasovaním, tak by som chcel požiadať o poradu poslaneckých klubov na 15 minút. Ďakujem pekne.
Laššáková, Jana, podpredsedníčka NR SR (2014-12-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. Do rozpravy ste chceli ešte? Však v záverečnom slove môžete povedať. Vyhlasujem všeobecnú rozpravu za skončenú. Nech sa páči, navrhovateľ ešte chce niečo dodať k predloženému návrhu zákona.
Blanár, Juraj, podpredseda NR SR (2022-04-29):
Pán poslanec Blaha s faktickou poznámkou.
P. Paška, predseda NR SR: (2009-04-28):
(Hlasovanie.) 133 prítomných, 84 za, 49 sa zdržalo. Schválili sme vládny návrh zákona o múzeách a o galériách a o ochrane predmetov kultúrnej hodnoty . Pani poslankyňa Biró teraz uvedie v druhom čítaní hlasovanie o vládnom návrhu zákona, ktorým sa dopĺňa zákon č. 49/2002 Z. z. o ochrane pamiatkového fondu. Je to tlač 891.
Bugár, Béla, doterajší podpredseda NR SR (2012-04-04):
Daniel Duchoň.
Martvoň, Anton, poslanec NR SR (2013-05-16):
Ďakujem pekne. No, pán Osuský, tak jasne sme mali možnosť vidieť, že ste si zobrali odporúčanie od pána Blahu spred pol roka, že máte študovať, študovať, k srdcu. Konečne sme sa dozvedeli po tom vašom štúdiu, že aké máte nové vzory, aké ste nové svoje vzory objavili, a keďže ste ich s nadšením citovali. No to by asi aj vysvetlilo, ako je možné, že ste sa stali cez jednu noc z konzervatívca liberálom. No jasné, asi predtým ste bol socialista alebo dokonca univerzitný šašo. Môžem však ale teraz skonštatovať, že dostali ste aj nový titul – parlamentný šašo. (Ruch v sále.)
Kollár, Jozef, poslanec NR SR (2012-06-21):
Ďakujem pekne za slovo. No, pán kolega Mičovský, celkom úprimne, v prvej polovici vášho vystúpenia som nadobudol presvedčenie, že zajtra budete hlasovať proti eurovalu. V druhej polovici svojho vystúpenia som pochopil, že budete hlasovať za euroval. Pochopil som to správne? Možno je tu, že človečensky tomu celkom rozumiem, že vo vašom vnútri sa nejakým spôsobom bije, a vy ste to sám povedali vo svojom vystúpení, vaše vedomie a svedomie. To jedno vám káže hlasovať proti, ale to druhé vám káže hlasovať za. Ak budete do rána ešte celkom vážne premýšľať nad tým, aké tlačidlo zajtra o 11.00 hodine stlačíte, tak by som vás chcel poprosiť ešte zvážiť jeden argument. Ale ja si celkom úprimne cením a vážim aj vaše konštatovania na adresu vystúpenia Richarda Sulíka, ale aj na adresu môjho vystúpenia, že tam zazneli tvrdé nespochybniteľné fakty, ktoré sú tou polovicou vášho ja. Tou polovicou, ktorá by bola pripravená zajtra zahlasovať proti eurovalu. Preto chcem povedať, ak budete do rána nad tým všetkým rozmýšľať, keďže na mňa ste urobili dojem, že bojujete sám vo svojom vnútri, ako sa zajtra zachovať, zvážiť ešte jednu vec. Keď to lietadlo v tej džungli padlo, ste povedali veľmi správne, že ten Janko Slovák by mal držať v tej neznámej džungli spolu s ostatnými, no len na to, aby Európa držala pokope a čelila výzvam Spojených štátov amerických, Japonska, Číny, Brazílie, Ruska, na to nie je potrebné ísť touto cestou do džungle. Na to úplne stačí, ako som hovoril vo svojom vystúpení, slobodný pohyb kapitálu, tovarov, služieb, pracovných síl, na to nám to úplne postačuje. Čiže skúste ešte zvážiť a ak sa rozhodnete hlasovať proti eurovalu, budem si to vážne navždy ceniť.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 144, za 90, proti 21, zdržalo 32 poslancov, 1 nehlasoval. Sme v treťom čítaní , otváram rozpravu a pýtam sa, či sa hlási niekto do rozpravy v rámci tretieho čítania. Nie, vyhlasujem rozpravu za skončenú. Nech sa páči.
Čaplovič, Dušan, poslanec NR SR (2010-09-09):
Omylom som stlačil P-čko. Ja sa ospravedlňujem tým, ktorých som predbehol s faktickou poznámkou. Plne sa stotožňujem s tým, čo povedal môj kolega Marek Maďarič. Viete, že človek osobne nemá problémy s imunitou, ale to, čo sa deje za posledné dva mesiace, pre mňa vyvoláva isté nebezpečenstvá, ktoré sa tu objavujú. A ja som povedal jasne aj pánu Matovičovi, ktorý sa teraz o chvíľu znovu prihlási ako najmúdrejší z najmúdrejších, ktorý rozumie všetkému na tomto svete božom, že tento návrh bol šitý horúcou ihlou, príliš rýchlo a máme desať dní do referenda. A, pán predsedajúci: „Vox populi – vox Dei.“ („Hlas ľudu je hlas boží.“) Počkajme si na referendum. Ďakujem pekne.
Figeľ, Ján, podpredseda NR SR (2012-10-24):
Ďakujem pekne. Vzhľadom na 17.00 hodinu navrhujem krátku prestávku na prípravu hlasovania a následne hlasovania o dvoch návrhoch zákonov, ktoré boli dnes prerokované. Ďakujem pekne. (Krátka prestávka.) (Po prestávke.)
Zmajkovičová, Renáta, podpredsedníčka NR SR (2014-10-23):
Pán poslanec Hraško.
M. Kotian, poslanec: (2002-02-19):
J. Migaš, predseda NR SR: Ďalej pán poslanec Muránsky.
B. Bugár, podpredseda NR SR: (2001-10-30):
R. Hofbauer, poslanec: Zahraničné finančné domy nekomunikujú a neposkytujú úvery pre investičné počiny v prospech ministerstiev, to nie je mysliteľné. Nikde na svete, absolútne nikde na svete. Takéto finančné prostriedky sa poskytujú len do subjektov, ktoré majú parametre štátnych fondov so štátnou garanciou, ale nie do ministerstiev, pretože ministerstvá hospodária a fungujú prostredníctvom štátneho rozpočtu, čiže tam by vznikalo riziko, že ministerstvo úver použije na iné účely, než na aký tento finančný zdroj bol vyzískaný. Zrušením týchto štátnych fondov, predovšetkým Štátneho fondu cestnej výstavby, pozemných komunikácií vlastne sa odreže komunikačná spojnica medzi zahra-ničnými investormi do tejto sféry a partnermi na slovenskej strane. Na slovenskej strane partneri jednoducho zaniknú.  Súhlasím s tým, že v oblasti Štátneho cestného fondu je čo zlepšovať, a to predovšetkým na úrovni posudzovania štátnou expertízou. Ja som už dávno upozorňoval, že zemné práce na Slovensku sú enormne drahé a jeden kubík zemných prác vychádza podstatne drahšie ako ešte aj v škandinávskych zemiach, kde zeminy sú skalné. Takže tam zrejme prichádza k prefakturáciám, ale na to sú inštitúcie, ktorými vláda v súčasnosti disponuje, aby túto skutočnosť mohla  kontrolovať, ovplyvňovať, regulovať a vstupovať do toho. Načo sme tu teda schvaľovali  Úrad štátnej expertízy, ak nie aj na tieto skutočnosti, aby tento úrad riadil, koordinoval a dozeral na to, čo sa v tomto investičnom procese deje. Ďakujem za pozornosť.
Ďurovčík, Emil, poslanec NR SR (2016-10-12):
Pán predsedajúci, môžeme pristúpiť k hlasovaniu o pozmeňujúcom návrhu, ktorý podal pán poslanec Kondrót.
Danko, Andrej, podpredseda NR SR (2024-04-17):
Na vystúpenie pani poslankyne jedna faktická, pán poslanec Dostál.
Hort, Milan, podpredseda NR SR (2011-03-29):
Pán poslanec Ondruš, nech sa páči s reakciou na faktické poznámky.
V. Veteška, podpredseda NR SR: (2005-12-06):
J. Cuper, poslanec: Ďakujem pekne. A o tom to je, že keby sa recipročne ústami pána ministra navrhlo niečo, čo by zlepšilo poskytovanie spravodlivosti v tomto štáte, napríklad aby bol zvýšený počet sudcov, aby sudcovia mali menší nápad, aby rýchlejšie mohli rozhodovať, pretože nie je mysliteľné, ako bolo povedané podpredsedníčkou Najvyššieho súdu, aby sudca Najvyššieho súdu rozhodoval mesačne 51 a viacej prípadov, to už je potom o kvalite. Aby sudcovia rozhodovali na nižších súdoch jeden a viacej prípadov v priemere na deň, ak k tomu pripočítame, že si musia rozhodnutia pripraviť, o tom je tá reč, ak občan má platiť viacej, tak zo strany ministra by malo byť... (Prerušenie vystúpenia časomierou.)
Sloboda, Vladimír, poslanec NR SR (2016-06-16):
Ďakujem. Ja by som len ku kolegovi chcel dodať, že naozaj treba sa zapájať do diania aj v obciach, aj hoci možno nie ste miestnymi poslancami, ale ako poslanci Národnej rady viete vo veľa veciach tým miestnym obyvateľom pomôcť. Zase z druhej strany toto je tiež tak isto názorná ukážka toho, respektíve ukážem jednu ukážku toho, že nie každá samospráva je otvorená a nie vždy sú naozaj tí poslanci osvietení na to, aby pristúpili k zapojeniu aj ostatných, nielen samotných miestnych poslancov. Napríklad u nás zastupiteľstvo si momentálne rieši nové ustanovenie do rokovacieho poriadku, kde poslancom Národnej rady, ktorí sú zároveň aj miestnymi poslancami, neumožní vystúpiť ako poslancom Národnej rady. Takže je to natoľko skvelá osvietenosť, že toto si vyslovene vyžiadali. Hoci teda som tam jediný poslanec Národnej rady, ale jednoducho chcú to tam mať, hoci ich, priznám, nespevujem, aby som vystupoval pri každom jednom bode. Ja neviem stalo sa, že som vyslovene vystúpil nad svoj limit dvakrát, tak som vystúpil tretíkrát. Takže, samozrejme, to sa im nepáčilo, že niekto má tú možnosť, takže veľmi rýchlo zareagovali. Som zvedavý, že či to naozaj využijú v praxi, keď si to prijmú možno o mesiac pri novom rokovacom poriadku. Takže naozaj nie každé zastupiteľstvo je také osvietené. No nemôžu, ja som im to povedal, uvidíme, takže len toto. Ďakujem.
Bugár, Béla, podpredseda NR SR (2017-12-05):
Pani poslankyňa.
Paška, Pavol, predseda NR SR (2013-12-16):
Ďakujem pekne. Pani spravodajkyňa, chcete sa vyjadriť? Nie. Och, ja som uzatvoril rozpravu. Môžeme urobiť precedens? Nech sa páči, pani poslankyňa. Ja sa ospravedlňujem, ja som po vystúpení vašom uzatvoril rozpravu a pani predsedníčka už mimo. Ale nech sa páči, položte otázku.
Pellegrini, Peter, predseda NR SR (2015-12-03):
Pán predseda Přidal.
Laurenčík, Milan, podpredseda NR SR (2021-06-22):
Ďakujem. Na vaše vystúpenie evidujem dve faktické poznámky. Končím možnosť prihlásiť sa. Ako prvý, pán poslanec Miroslav Suja, nech sa páči.
Glváč, Martin, podpredseda NR SR (2016-06-14):
Ďakujem veľmi pekne. Dávam slovo spravodajkyni, ktorú určil navrhovaný gestorský výbor pre vzdelávanie, vedu, mládež a šport, poslankyni Eve Smolíkovej. Nech sa páči.
Hrnčiar, Andrej, podpredseda NR SR (2018-02-09):
Pán poslanec Jarjabek.
Susko, Boris, minister spravodlivosti SR (2023-12-20):
Ďakujem pekne za otázku. My, samozrejme, sledujeme vývoj aj v okolitých krajinách, na druhej strane, ako som povedal, v prvom rade musíme mať vyriešený spôsob aplikácie a spôsob dokazovania takéhoto ustanovenia, pretože samotné, samotná formulácia alebo ustanovenie skutkovej podstaty takéhoto trestného činu z hľadiska udeľovania súhlasu samo o sebe nič nerieši, pokiaľ nebudeme mať vyriešené aplikačné problémy s jeho dokazovaním. Bez toho je takéto ustanovenie len, len vágnou formuláciou a nebude aplikovateľné v praxi, alebo len s veľkými obtiažami. A preto si myslím, že je to potrebné dodiskutovať tak, aby sme vedeli v praxi, ak by sme pristúpili k takémuto, k takémuto, k takejto definícii, to aj aplikačne uplatniť. Ďakujem pekne.
Jurinová, Erika, podpredsedníčka NR SR (2014-11-28):
Pán poslanec Kuffa.
Jurinová, Erika, poslankyňa NR SR (2016-09-08):
Úplne to súvisí.